**DIRECȚIA GENERALĂ RESURSE UMANE, JURIDICĂ ȘI RELAȚIA CU PARLAMENTUL**

**SERVICIUL GESTIONARE INSTITUȚII SUBORDONATE**

 **ANUNȚ**

„Ministerul Mediului, Apelor și Pădurilor organizează la sediul din Bld. Libertății nr. 12, sector 5, București concurs pentru ocuparea postului contractual vacant, pe perioadă nedeterminată, **de** **consilier, grad IA**, în cadrul Serviciului IT și GIS, după următorul calendar:

* două probe eliminatorii susținute în data de 03.08.2022: cunoaștere a limbii engleze - ora 1000 și susținerea cunoştinţelor de operare PC - ora 1200;
* probă scrisă 10.08.2022 ora 1000;
* interviu - data și ora interviului se vor stabili și comunica ulterior afișării rezultatelor probei scrise.”

Descrierea funcţiei contractuale:

Nivelul postului: funcţie contractuală de execuție, vacantă

Identificarea funcţiei contractuale: consilier, grad IA

Durata timpului de lucru: 8 ore/zi (40 ore/săptămână)

# **I. DOCUMENTELE NECESARE PENTRU ÎNSCRIEREA LA CONCURSUL ORGANIZAT PENTRU OCUPAREA POSTULUI CONTRACTUAL VACANT, PE PERIOADĂ NEDETERMINATĂ, DE CONSILIER, GRAD IA, ÎN CADRUL SERVICIULUI IT ȘI GIS**

# a ) formularul de înscriere conform **anexei nr. 1**;

b) curriculum vitae, modelul comun european;

c) copia actului de identitate;

d) copii ale diplomelor de studii, certificatelor şi altor documente care atestă efectuarea unor specializări şi perfecţionări;

e) copia carnetului de muncă şi după caz, a adeverinţei eliberate de angajator pentru perioada lucrată, care să ateste vechimea în muncă şi, după caz, în specialitatea studiilor necesare ocupării funcţiei;

f) copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;

g) cazierul judiciar;

h) declaraţia pe propria răspundere sau adeverinţa care să ateste calitatea sau lipsa calităţii de lucrător al Securităţii sau colaborator al acesteia.

\* Modelul orientativ al adeverinţei menţionate la lit. e) este prevăzut în **anexa nr. 2**.

\*\* Adeverinţele care au un alt format decât cel prevăzut în **anexa nr. 2** trebuie să cuprindă elemente similare celor prevăzute în **anexa nr. 2** şi din care să rezulte cel puţin următoarele informaţii: funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor.

\*\*\* Copiile de pe actele prevăzute mai sus se prezintă în copii legalizate sau însoțite de documentele originale, care se certifică pentru conformitatea cu originalul de către secretarul comisiei de concurs cu excepţia documentului prevăzut la lit. c), care se poate transmite şi în format electronic, la adresa de e-mail alina.petrascu@mmediu.ro .

\*\*\*\* Cazierul judiciar poate fi înlocuit cu o declaraţie pe propria răspundere. În acest caz, candidatul declarat admis la selecţia dosarelor are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.

Dosarele de înscriere la concursul pentru ocuparea postului contractual vacant, pe perioadă nedeterminată, **de consilier, grad IA**, în cadrul Serviciului IT și GIS, se depun în termen de 10 zile lucrătoare de la data publicării în Monitorul Oficial, la sediul Ministerului Mediului, Apelor și Pădurilor din Bd. Libertăţii nr.12, Sector 5, Bucureşti, respectiv în perioada **12.07-25.07.2022** inclusiv la Serviciul Gestionare Instituții Subordonate, etajul P1, camera 211, în intervalul orar 830-1700 de luni până joi, iar vineri în intervalul orar 830-1430.

**PUBLICAT IN MONITORUL OFICIAL ÎN DATA DE 11.07.2022**

După verificarea de către comisia de concurs a dosarelor de înscriere, se va afişa lista cu candidaţii care întrunesc condiţiile de participare la concurs.

În vederea participării la probele eliminatorii/scrisă, candidaţii admişi la selecţia dosarelor vor fi prezenţi la sediul ministerului, **cu 15 minute înainte de susținerea probei**, la intrarea B, cu actul de identitate (B.I./C.I.).

**ETAPELE CONCURSULUI:**

1. Selecția dosarelor(se va face în termen de maximum două zile lucrătoare de la data expirării termenului de depunere a dosarelor);
2. două probe eliminatorii susținute în data de 03.08.2022: cunoaștere a limbii engleze - ora 1000 și susținerea cunoştinţelor de operare PC - ora 1200
3. probă scrisă 10.08.2022 ora 1000;
4. Interviul – data și ora interviului se vor stabili și comunica ulterior afișării rezultatelor probei scrise.

Interviul se realizează conform planului de interviu întocmit de comisia de concurs în ziua desfăşurării acestei probe, pe baza criteriilor de evaluare. Criteriile de evaluare pentru stabilirea interviului sunt:

**a)** abilităţi şi cunoştinţe impuse de funcţie;

**b)** capacitatea de analiză şi sinteză;

**c)** motivaţia candidatului;

**d)** comportamentul în situaţiile de criză;

**e)** iniţiativă şi creativitate.

Alte informaţii suplimentare referitoare la concurs pot fi obţinute la telefon 021/408.95.93, pe adresele de e-mail alina.petrascu@mmediu.ro, doina.popescu@mmediu.ro și la sediul Ministerului Mediului, Apelor și Pădurilor, Bld. Libertăţii nr.12, Sector 5, Bucureşti, doamna Alina Petrașcu, consilier - DGRUJRP.

**CONDIŢII DE PARTICIPARE**

a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) cunoaşte limba română, scris şi vorbit;

c) are vârsta minimă reglementată de prevederile legale;

d) are capacitate deplină de exerciţiu;

e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

**CONDIŢII SPECIFICE PENTRU OCUPAREA POSTULUI:**

* Pregătire de specialitate – studii universitare de licenţă absolvite cu diplomă, respectiv studii superioare de lungă durată, absolvite cu diplomă de licență sau echivalentă într-unul din domeniile de licență: Ingineria Mediului sau Inginerie Geodezică sau Informatică sau Calculatoare și Tehnologia Informației sau Cibernetică, Statistică și Informatică Economică sau Geografie;
* Vechime minimă în specialitatea studiilor necesare exercitării funcției – 2 ani;
* Limbi străine (necesitate și grad de cunoaştere) – cunoașterea limbii engleze (citit, scris, vorbit) - nivel avansat;
* Cunoştinţe de operare PC: ArcGis, Windows AD, Windows Server, Autocad, Cisco, LAN, WAN, QGIS etc..

 **Bibliografie:**

1. Titlul I și II ale părții a VI-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
2. Ordonanța Guvernului nr. 137/2000( r), privind prevenirea şi sancționarea tuturor formelor de discriminare, cu modificările și completările ulterioare;
3. Legea nr. 202/2002 privind egalitatea de șanse şi de tratament între femei şi bărbați, republicată, cu modificările şi completările ulterioare;
4. Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor;
5. Ordonanța de urgență nr. 57/2019 privind Codul administrativ, cu modificările și completările ulterioare;
6. Ghid de studiu independent: CCNA Basics(CCNAB), Editura BIC ALL;
7. Internetworking Technology Handbook, <http://indexof.co.uk/Tutorials/Networking%20set%20of%20books.pdf>
8. Karen Scarfone, Peter Mell / NIST- Guide to Intrusion Detection and Prevention Systems (ID/PS)
9. <http://nvlpubs.nist.gov/nistpubs/Legacy/SP/nistspecialpublication800-94.pdf>
10. Windows Servers Administration Fundamentals, Microsoft <https://docentinrete.files.wordpress.com>
11. Imbroane, A. M., 2013. Sisteme informatice geografice - Volumul 1. Structuri de date,. Cluj-Napoca: Editura Presa Universitară Clujeană Imbroane, A. M., 2013.
12. Sisteme informatice geografice - Volumul 1. Analiză spațială și modelare,. Cluj-Napoca: Editura Presa Universitară Clujeană

**NOTĂ**: Actele normative se completează cu reglementările legale de completare și modificare a acestora, precum și cu republicările ulterioare.